Professor Balthazar

Professor Balthazar er en jugoslavisk animert komiserie for barn skapt av den kroatiske animatøren Zlatko Grgic i Zagreb Films studio. Serien gikk på jugoslavisk tv fra 1967 til 1978. Professor Balthazar er også navnet på seriens hovedfigur. 

Serien handler om en gammel professor og oppfinner som løser ulike problemer og hjelper sine venner i den lille byen de bor i ved hjelp av en universalmaskin som frenstiller fantastiske dråper. Tegnestilen er barnevennlig og humoristisk, påvirket av datidens vitsetegninger og psykedeliske flower power-design. Det ble laget 59 episoder av tegnefilmserien i perioden fra 1967 til 1978, hver med en spilletid på fra 5 til 10 minutter. 

Filmene ble vist de påfølgende år i en rekke europeiske land, både i det tidligere Jugoslavia, Danmark, Finland, Nederland, Norge, Portugal og Sverige. Professor Balthazar ble også vist i Iran og på barnekanalen Nickelodeon i USA på 1980-tallet. NRK sendte serien i reprise på NRK Super fra våren 2011.

 Eksterne lenker 

Kategori:Jugoslaviske TV-produksjoner
Kategori:Animerte figurer
Kategori:Animerte barneserier
Kategori:Animerte komiserier
Kategori:Animerte eventyrserier
Kategori:Animerte fantasyserier
Kategori:Jugoslavisk kultur
Kategori:Jugoslaviske TV-produksjoner fra 1960-årene
Kategori:Jugoslaviske TV-produksjoner fra 1970-årene